amanoisuno/poetBack huggingface dataset:
采桑 郎大家宋氏 
春來南雁歸，日去西蠶遠。妾思紛何極，客遊殊未返。
宛轉歌二首 郎大家宋氏 
風已清，月朗琴複鳴。掩抑非千態，殷勤是一聲。歌宛轉，宛轉和且長。願為雙鴻鵠，比翼共翱翔。日已暮，長簷鳥聲度。此時望君君不來，此時思君君不顧。歌宛轉，宛轉那能異棲宿。願為形與影，出入恒相逐。
長相思 郎大家宋氏 
長相思，久離別。關山阻，風煙絕。臺上鏡文銷，
朝雲引 郎大家宋氏 
巴西巫峽指巴東，朝雲觸石上朝空。巫山巫峽高何已，
宿巫山寄遠人 梁瓊 
巫山雲，巫山雨，朝雲暮雨無定所。南峰忽暗北峰晴，春風澹澹白雲閑，驚湍流水響千山。一夜此中對明月，曉看襟上淚流處，點點血痕猶在衣。
昭君怨 梁瓊 
自古無和親，貽災到妾身。朔風嘶去馬，漢月出行輪。衣薄狼山雪，妝成虜塞春。回看父母國，生死畢胡塵。
銅雀台 梁瓊 
歌扇向陵開，齊行奠玉杯。舞時飛燕列，夢裏片雲來。月色空餘恨，松聲莫更哀。誰憐未死妾，掩袂下銅台。
遠意 梁瓊 
脈脈長攄氣，微微不離心。叩頭從此去，煩惱阿誰禁。
句 梁瓊 
玉枕空流別後淚，羅衣已盡去時香。
有所思 劉雲 
朝亦有所思，暮亦有所思。登樓望君處，藹藹蕭關道。掩淚向浮雲，誰知妾懷抱。玉井蒼苔春院深，
婕妤怨 劉雲 
君恩不可見，妾豈如秋扇。秋扇尚有時，妾身永微賤。莫言朝花不復落，嬌容幾奪昭陽殿。
望月 劉雲 
天漢涼秋夜，澄澄一鏡明。山空猿屢嘯，林靜鵲頻驚。
古意 崔萱 
灼灼葉中花，夏萎春又芳。明明天上月，蟾缺圓複光。未如君子情，朝違夕已忘。玉帳枕猶暖，紈扇思何長。願因西南風，吹上玳瑁床。嬌眠錦衾裏，輾轉雙鴛鴦。
敘別 崔萱 
碧池漾漾春水綠，中有佳禽暮棲宿。願持此意永相貽，只慮君情中反復。
豪家子 崔萱 
年少家藏累代金，紅樓盡日醉沉沉。馬非躞蹀寧酬價，人不嬋娟肯動心。
句 崔萱 
豈知一隻鳳釵價，沽得數村蝸舍人。
贈所思 崔仲容 
所居幸接鄰，相見不相親。一似雲間月，何殊鏡裏人。丹誠空有夢，腸斷不禁春。願作梁間燕，無由變此身。
戲贈 崔仲容 
暫到昆侖未得歸，阮郎何事教人非。如今身佩上清籙，莫遣落花沾羽衣。
贈歌姬 崔仲容 
水剪雙眸霧剪衣，當筵一曲媚春輝。瀟湘夜瑟怨猶在，渭城朝雨休重唱，滿眼陽關客未歸。
句 崔仲容 
妾心合君心，一似影隨形。梁燕無情困，雙棲語此時。不覺紅顏去，空嗟白髮生。桐花落盡春又盡，紫塞征人猶未歸。
獨夜詞 崔公遠 
晴天霜落寒風急，錦帳羅幃羞更入。秦箏不復續斷弦，回身掩淚挑燈立。
句 崔公遠 
看花獨不語，裴回雙淚潸。君今遠戍在何處，遣妾秋來長望天。
春詞二首 張琰 
垂柳鳴黃鸝，關關若求友。春情不可耐，愁殺閨中婦。日暮登高樓，誰憐小垂手。昨日桃花飛，今朝梨花吐。春色能幾時，那堪此愁緒。蕩子遊不歸，春來淚如雨。
銅雀台 張琰 
君王冥漠不可見，銅雀歌舞空裴回。西陵嘖嘖悲宿鳥，
句 張琰 
年年人自老，日日水東流。庭芳自搖落，永念結中腸。
哭夫二首 裴羽仙 
風卷平沙日欲曛，狼煙遙認犬羊群。李陵一戰無歸日，望斷胡天哭塞雲。良人平昔逐蕃渾，力戰輕行出塞門。從此不歸成萬古，空留賤妾怨黃昏。
長門怨 劉媛 
雨滴梧桐秋夜長，愁心和雨到昭陽。淚痕不學君恩斷，拭卻千行更萬行。學畫蛾眉獨出群，當時人道便承恩。經年不見君王面，花落黃昏空掩門。
送遠 劉媛 
聞道瞿塘灩澦堆，青山流水近陽臺。知君此去無還日，妾亦隨波不復回。
句 劉媛 
春風報梅柳，一夜發南枝。傍人那得知心事，一面殘妝空淚痕。
懷良人 葛鴉兒 
蓬鬢荊釵世所稀，布裙猶是嫁時衣。胡麻好種無人種，正是歸時不見歸。
會仙詩 葛鴉兒 
彩鳳搖搖下翠微，煙光漠漠遍芳枝。玉窗仙會何人見，唯有春風仔細知。煙霞迤邐接蓬萊，宮殿參差曉日開。群玉山前人別處，紫鸞飛起望仙台。
暗別離 劉瑤 
槐花結子桐葉焦，單飛越鳥啼青霄。翠軒輾雲輕遙遙，朱弦暗斷不見人，風動花枝月中影。青鸞脈脈西飛去，
古意曲 劉瑤 
梧桐階下月團團，洞房如水秋夜闌。吳刀剪破機頭錦，
闔閭城懷古 劉瑤 
五湖春水接遙天，國破君亡不記年。唯有妖娥曾舞處，古台寂寞起愁煙。
峽中即事 廉氏 
清秋三峽此中去，鳴鳥孤猿不可聞。一道水聲多亂石，
懷遠 廉氏 
隙塵何微微，朝夕通其輝。人生各有托，君去獨不歸。青林有蟬響，赤日無鳥飛。裴回東南望，雙淚空沾衣。
寄征人 廉氏 
淒淒北風吹鴛被，娟娟西月生蛾眉。誰知獨夜相思處，淚滴寒塘蕙草時。
寄遠 田娥 
憶昨會詩酒，終日相逢迎。今來成故事，歲月令人驚。淚流紅粉薄，風度羅衣輕。難為子猷志，虛負文君名。
攜手曲 田娥 
攜手共惜芳菲節，鶯啼錦花滿城闕。行樂逶迤念容色，
長信宮 田娥 
團圓手中扇，昔為君所持。今日君棄捐，複值秋風時。悲將入篋笥，自歎知何為。
句 田娥 
春至偏無興，秋來只是眠。
中秋夜泊武昌 劉淑柔 
兩城相對峙，一水向東流。今夜素娥月，何年黃鶴樓。悠悠蘭棹晚，渺渺荻花秋。無奈柔腸斷，關山總是愁。
賦荊門 薛瓊 
黃鳥翻紅樹，青牛臥綠苔。渚宮歌舞地，輕霧鎖樓臺。
戲贈 趙虛舟 
砌下梧桐葉正齊，花繁雨後壓枝低。報導不須鴉鳥亂，他家自有鳳凰棲。
銅雀台 張瑛 
君王冥漠不可見，銅雀歌舞空裴回。西陵嘖嘖悲宿鳥，
望月 張瑛 
天漢涼秋夜，澄澄一鏡明。山空猿屢嘯，林靜鶴頻驚。
答外 長孫佐轉妻 
征人去年戍邊水，夜得邊書字盈紙。揮刀就燭裁紅綺，同心再解不心離，離字頻看字愁滅。結成一衣和淚封，
早梅 劉元載妻 
南枝向暖北枝寒，一種春風有兩般。憑仗高樓莫吹笛，大家留取倚闌幹。
明月堂 劉氏婦 
蟬鬢驚秋華髮新，可憐紅隙盡埃塵。西山一夢何年覺，明月堂前不見人。玉鉤風急響丁東，回首西山似夢中。明月堂前人不到，庭梧一夜老秋風。
和潘雍 葛氏女 
九天天遠瑞煙濃，駕鶴驂鸞意已同。從此三山山上月，瓊花開處照春風。
寄詩 李主簿姬 
去時盟約與心違，秋日離家春不歸。應是維揚風景好，恣情歡笑到芳菲。
題興元明珠亭 京兆女子 
寂寥滿地落花紅，獨有離人萬恨中。回首池塘更無語，手彈珠淚與春風。
題玉泉溪 湘驛女子 
紅葉醉秋色，碧溪彈夜弦。佳期不可再，風雨杳如年。
題三鄉詩 若耶溪女子 
昔逐良人西入關，良人身歿妾空還。謝娘衛女不相待，為雨為雲歸此山。
題沙鹿門 誰氏女 
昔逐良人去上京，良人身歿妾東征。同來不得同歸去，永負朝雲暮雨情。
聯句 不詳 
朱樓影直日當午，玉樹陰低月已三。——光膩粉暗銷銀鏤合，錯刀閑剪泥金衫。——威繡床怕引烏龍吠，錦字愁教青鳥銜。——裒百味煉來憐益母，千花開處鬥宜男。——光鴛鴦有伴誰能羨，鸚鵡無言我自慚。——威浪喜遊蜂飛撲撲，佯驚孤燕語喃喃。——裒偏憐愛數螆蛦掌，每憶光抽玳瑁簪。——光煙洞幾年悲尚在，星橋一夕帳空含。——威窗前時節羞虛擲，世上風流笑苦諳。——裒獨結香綃偷餉送，暗垂檀袖學通參。——光須知化石心難定，卻是為雲分易甘。——威看見風光零落盡，弦聲猶逐望江南。——裒
聯句 越溪楊女 
珠簾半床月，青竹滿林風。——楊女何事今宵景，無人解語同。——謝生
春日 越溪楊女 
春盡花隨盡，其如自是花。——楊女從來說花意，不過此容華。——謝生明月易虧輪，好花難戀春。——楊女常將花月恨，並作可憐人。——謝生
句 曹文姬 
鑿開天外長生地，煉出人間不死丹。